- 2 Timote
- <
- 4
- >

4
Ta kɨ́ sɔbɨ dɔ ndó dow-je ta lə Lubə
1 Kdɔtalə təl lə Jeju Kristɨ kɨ́ à təl rəm, kdɔtalə kɔ̰ɓe liə kɨ́ à ree rəm lé, mꞌun ndu mꞌadɨ-i nɔ̰̀ Lubə-tɨ, kɨ̀ nɔ̰̀ Jeju Kristɨ kɨ́ tò kadɨ à gangta dɔ dow-je-tɨ kɨ́ dꞌisɨ kəm, kɨ̀ dɔ dḛ-tɨ kɨ́ dꞌoy lé, 2 kadɨ ꞌingə kəm lo-je lay kɨ́ majɨ əse kɨ́ majɨ al kàrè, ꞌndo dow-je ta lə Lubə par-par ya. I ꞌndó dow-je né kɨ̀ mḛḛ kɨ́ kilə dɔ madɨ-é-tɨ pɔ̰́ uwə-dé-né kɨ̀ ta, ꞌndángɨ-dé-né dɔ majal-tɨ, ɓá ꞌulə-né dingəm mḛḛ-dé-tɨ rəm tɔ. 3 Kdɔtalə kaglo madɨ à ree nɔ̰ɔ̰ kɨ́ dow-je dꞌa mbatɨ néndó kɨ́ tɔgrɔ-tɨ. Ngà dꞌa mbətɨ dow-je n̰a̰ kɨ́ go mḛḛ ndigɨ-tɨ lə-dé dḛ ya kadɨ ꞌto njéndó-dé né-je kdɔ kadɨ ꞌbɔr gidɨ-dé kɨ̀ ta-je kɨ́ nəl-dé nəl-dé ɓane. 4 Ta kɨ́ tɔgrɔ-tɨ lé, dꞌa kun mbi-dé kində rangɨ kdɔ koo al, rəmə tasu-je ɓá dꞌa yəl mbi-dé kdɔ koo-né. 5 Ngà i lé, mḛḛ né-je-tɨ lay ya, ꞌində kəmkaa dɔ rɔ-i-tɨ, ꞌa̰ dingəm dan kɔ̰̀-je-tɨ, ꞌra kullə kɨ́ njèkilə mbḛ Poyta kɨ́ Majɨ à ra, ɓá ꞌra kullə lə-i adɨ idɨ majɨ rəm tɔ.
Ta lə ngɔdɨ lə Pol
Plp 1:20-23
6 Ngà ma̰ rəmə mꞌadɨ rɔ-m tokɨ man nduu kɨ́ ꞌmbəl dɔ né gugɨ né-tɨ bè, adɨ ndɔ lə-m nà̰y ngɔsi ngá*4:6 Pol un rɔ-é ɔjɨ-né man nduu kɨ́ ꞌmbəl dɔ né-tɨ kɨ́ dꞌadɨ kdɔ gugɨ-né né ɓá pa-né ta kɨ́ dɔ koy-é-tɨ (Tḛt 29:38-42; Kni 15:1-10; Plp 2:17).. 7 Ma̰ mꞌrɔ rɔ kɨ́ majɨ, mꞌtɔl ta ngɔdɨ lə-m, mꞌngəm kadmḛḛ lə-m. 8 Un kutɨ-é nè kinlé, nà̰y kadɨ ndɔ gangɨ ta-tɨ ə ꞌƁaɓe kɨ́ to njègangta kɨ́ njururu adɨ-m nédɔji-m kɨ́ to nédɔji kullə ra kɨ́ njururu. Ma̰ kɨ̀ kár-m ɓá à kadɨ-m al, ngà à kadɨ dow-je lay kɨ́ mḛḛ-dé tò səl dɔ ndɔ ree-é-tɨ lé tɔ.
Ndəgɨ ta-je kɨ́ Pol idə Timote
9 ꞌUwə rɔ-i nga̰ kadɨ ꞌree kalangɨ ꞌingə-m; 10 †4:10 a Kol 4:14; Plm 1:24; b 2Kɔ 8:23; Gal 2:3; Tit 1:4Kdɔtalə Demasɨ†4:10 Demasɨ (Kol 4:14; Plm 24) Tit (2Kɔ 8:23; Gal 2:3; Tit 1:4) tusɨ-m in̰ə-m kɔgɨ, kəmnda né-je kɨ́ dɔnangɨ-tɨ nè ra-é n̰a̰ adɨ ɔw ɓebo Tesalonikɨ-tɨ; Kresa̰sɨ ɔw Galati; Titɨ‡4:10 Titɨ (2Kɔ 8:23; Gal 2:3; Tit 1:4) ɔw Dalmati; 11 †4:11 a Kol 4:14; Plm 1:24; b Knj 12:12,25; 13:13; 15:37-39; Kol 4:10; Plm 1:24Lukɨ ya kɨ̀ kár-é ɓá isɨ sə-m nè. Lokɨ ꞌɔw kɨ̀ ree rəmə, ꞌadɨ Markɨ ree sə-i. Kdɔ ḛ to njèra sə-m dɔ kullə-tɨ. 12 †4:12 Knj 20:4; Epɛ 6:21,22; Kol 4:7,8Mꞌulə Tisikɨ ɓebo Epɛjɨ-tɨ. 13 †4:13 Knj 20:6Lokɨ ꞌɔw kɨ̀ ree rəmə, ꞌree kɨ̀ kubɨ kul lə-m kɨ́ mꞌin̰ə ɓebo Troasɨ-tɨ kəy lə Karpusɨ, ɓá ꞌree kɨ̀ mbete-je lə-m tɔ; ə né kɨ́ boy n̰a̰ lé, ꞌadɨ mḛḛ-i oy dɔ mbete ndaá-je-tɨ lə-m al.§4:13 Go lo-tɨ lə jipɨ-je lé, dow-je ꞌra ndaá bin̰ə́-je kɨ̀ ndaá batɨ-je adɨ təl mbete adɨ ꞌndàngɨ né-tɨ.
14 †4:14 a 1Ti 1:20; b Rɔm 2:6Alegjandrə kɨ́ to kɔdɨ kuwə né lé, ra sə-m majal n̰a̰. ꞌƁaɓe à ra siə né kɨ́ go kullə ra-é-je-tɨ ya tɔ. 15 I ya kàrè, ꞌoo go rɔ-i rɔ-é-tɨ, kdɔtalə ḛ ɔsɨ ta néndó lə-ji kɔsɨ kɨ́ nga̰ n̰a̰.
16 Kɨ́ dɔsa̰y kɨ́ mꞌa̰ mꞌpa-né ta dɔ rɔ-m-tɨ nɔ̰̀ njégangta-je-tɨ lé, dow káre ya kàrè a̰ go-m-tɨ al. Ngà dḛ lay ya ꞌtusɨ-m dꞌin̰ə-m kɔgɨ. Kadɨ Lubə tidə kɔr majal-é dɔ-dé-tɨ al. 17 To ꞌƁaɓe ya ɓá a̰ go-m-tɨ, adɨ-m tɔ́gɨ kdɔ kadɨ mꞌpa ta liə lay kdɔ kadɨ dow-je kɨ́ ꞌto jipɨ-je al dꞌoo. ꞌƁaɓe taa-m ta ɓɔl-tɨ*4:17 Pol pa ta lə ɓɔl kɨ́ da̰ al, ngà pa ta kinlé sɔbɨ-né dɔ ngar-je kɨ́ ꞌsangɨ kadɨ ꞌra-é majɨ al. ilə-m taá. 18 ꞌƁaɓe à taa-m kilə-m taá ta né-je-tɨ kɨ́ majɨ al lay ya rəm, ɓá à kajɨ-m kdɔ kɔ̰ɓe liə kɨ́ dɔra̰-tɨ rəm tɔ. Kadɨ riɓa to ꞌliə ya kɨ̀ dɔ ɓal-ɓal! Amḛn!†4:18 Mat 10:18-20
Lapiya-je kɨ́ ra
19 †4:19 a Knj 18:2; b 2Ti 1:16,17ꞌRa lapiya Priska-je kɨ̀ Akilasɨ adɨ-m rəm, ɓá ꞌra lapiya dow-je kɨ́ mḛḛ kəy-tɨ lə Onejipɔr rəm tɔ. 20 †4:20 a Knj 19:22; Rɔm 16:23; b Knj 20:4; 21:29Erastɨ nà̰y ɓebo Kɔrḛntɨ-tɨ, ə Tropim ɓá mꞌin̰ə-é ɓebo Mile-tɨ kdɔtalə rɔ-é to-é.
21 ꞌUwə rɔ-i nga̰ kadɨ ꞌree kete nɔ̰̀ na̰y kul-tɨ. Ebulusɨ-je, kɨ̀ Puda̰sɨ-je, kɨ̀ Linusɨ-je, Klodiya-je, kɨ̀ njékadmḛḛ-je lay ya ꞌra-i lapiya tɔ.
22 Kadɨ ꞌƁaɓe adɨ mḛḛ-i usɨ nangɨ. Kadɨ ramajɨ liə nà̰y sə-si.

- 2 Timote
- <
- 4
- >

*4:6 4:6 Pol un rɔ-é ɔjɨ-né man nduu kɨ́ ꞌmbəl dɔ né-tɨ kɨ́ dꞌadɨ kdɔ gugɨ-né né ɓá pa-né ta kɨ́ dɔ koy-é-tɨ (Tḛt 29:38-42; Kni 15:1-10; Plp 2:17).

†4:10 4:10 a Kol 4:14; Plm 1:24; b 2Kɔ 8:23; Gal 2:3; Tit 1:4

†4:10 4:10 Demasɨ (Kol 4:14; Plm 24) Tit (2Kɔ 8:23; Gal 2:3; Tit 1:4)

‡4:10 4:10 Titɨ (2Kɔ 8:23; Gal 2:3; Tit 1:4)

†4:11 4:11 a Kol 4:14; Plm 1:24; b Knj 12:12,25; 13:13; 15:37-39; Kol 4:10; Plm 1:24

†4:12 4:12 Knj 20:4; Epɛ 6:21,22; Kol 4:7,8

†4:13 4:13 Knj 20:6

§4:13 4:13 Go lo-tɨ lə jipɨ-je lé, dow-je ꞌra ndaá bin̰ə́-je kɨ̀ ndaá batɨ-je adɨ təl mbete adɨ ꞌndàngɨ né-tɨ.

†4:14 4:14 a 1Ti 1:20; b Rɔm 2:6

*4:17 4:17 Pol pa ta lə ɓɔl kɨ́ da̰ al, ngà pa ta kinlé sɔbɨ-né dɔ ngar-je kɨ́ ꞌsangɨ kadɨ ꞌra-é majɨ al.

†4:18 4:18 Mat 10:18-20

†4:19 4:19 a Knj 18:2; b 2Ti 1:16,17

†4:20 4:20 a Knj 19:22; Rɔm 16:23; b Knj 20:4; 21:29

© 2018 WBT